CELEX: 62013TN0259
Language: da
Date: 2013-05-07 00:00:00
Title: Sag T-259/13: Sag anlagt den 7. maj 2013 — Frankrig mod Kommissionen

20.7.2013   
            
            
               DA
            
            
               Den Europæiske Unions Tidende
            
            
               C 207/42
            
         Sag anlagt den 7. maj 2013 — Frankrig mod Kommissionen
   (Sag T-259/13)
   2013/C 207/71
   Processprog: fransk
   
      Parter
   
   
      Sagsøger: Den Franske Republik (ved E. Belliard, D. Colas og C. Candat, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Delvis annullation af Kommissionens afgørelse 2013/123/EU af 26. februar 2013 om udelukkelse fra EU-finansiering af visse udgifter, som medlemsstaterne har afholdt for Den Europæiske Landbrugsfond for Udvikling af Landdistrikterne (ELFUL), for så vidt som den udelukker de udgifter, som Den Franske Republik har afholdt i forbindelse med støtte til udligningsgodtgørelsen for naturbetingede handicap (ICHN) i planen for udvikling af franske landdistrikter 2007-2013 for regnskabsårene 2008 og 2009.
            
         
               —
            
            
               Subsidiært delvis annullation af afgørelse 2013/123/EU, dels for så vidt som den udelukker EU-finansiering af den del af udgifterne, der er afholdt af Den Franske Republik, inden for rammerne af ICHN-støtten for får, som ikke er anmeldt til støtten for får, dels for så vidt som den udelukker EU-finansiering af den del af udgifterne, der er afholdt af Den Franske Republik, inden for rammerne af ICHN-støtten for kvæg, der kontrolleres på stedet med henblik på kontrol med identifikation af dyr eller kontrol med kvægpræmier.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende vedrørende tilsidesættelse af artikel 10, stk. 2, og 4, og artikel 14, stk. 2, i forordning nr. 1975/2006 (1), idet Kommissionen antog, at den franske regering havde tilsidesat sine forpligtelser med hensyn til kontrol, fordi regeringen — hvad angår kvæg og får, for hvilke der var blevet ansøgt om en præmie for moderfår — ikke havde foretaget optælling af disse dyr, da der blev foretaget kontrol på stedet med henblik på udligningsgodtgørelsen for naturbetingede handicap (herefter »ICHN støtte«). Dette anbringende falder i to led, i sammenhæng med hvilke sagsøgeren gør gældende:
               
                           —
                        
                        
                           at forpligtelsen til optælling af dyr, når der foretages kontrol på stedet med henblik på ICHN-støtten, er i strid med det gældende kriterium om belægningsgraden og princippet om ligebehandling
                        
                     
                           —
                        
                        
                           at Kommissionen foretog en urigtig fortolkning af artikel 10, stk. 2, og 4, og artikel 14, stk. 2, i forordning nr. 1975/2006 ved at antage, at det franske kontrolsystem ikke var tilstrækkeligt med henblik på at efterprøve overholdelsen af belægningskriteriet.
                        
                     
         
               2)
            
            
               Andet anbringende vedrørende tilsidesættelse af artikel 2, stk. 2, i forordning nr. 1082/2003 (2) og af artikel 26, stk. 2, litra b), i forordning nr. 796/2004 (3) om kontrolbestemmelserne i forbindelse med identifikation af kvæg eller kvægpræmier, idet Kommissionen antog, at artikel 10, stk. 2, og 4, og artikel 14, stk. 2, i forordning nr. 1975/2006 påbyder optælling af dyr, når der foretages en kontrol på stedet, for at efterprøve kriteriet om belægningsgraden.
            
         
               3)
            
            
               Tredje anbringende vedrørende, subsidiært, Kommissionens ulovlige udvidelse af anvendelsen af den faste korrektion på fårebedrifter, der ikke kan tildeles præmie for moderfår, og på kvægbedrifter, der kontrolleres i forbindelse med identifikationen af kvæg eller kvægpræmier.
            
         
      (1)  Kommissionens forordning (EF) nr. 1975/2006 af 7.12.2006 om gennemførelsesbestemmelser til Rådets forordning (EF) nr. 1698/2005 for så vidt angår kontrol og krydsoverensstemmelse i forbindelse med støtteforanstaltninger til udvikling af landdistrikterne (EUT L 368, s. 74).
   
      (2)  Kommissionens forordning (EF) nr. 1082/2003 af 23.6.2003 om gennemførelsesbestemmelser til Europa-Parlamentets og Rådets forordning (EF) nr. 1760/2000 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg (EUT L 156, s. 9).
   
      (3)  Kommissionens forordning (EF) nr. 796/2004 af 21.4.2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 141, s. 18).